Kako javljaju iz Policijske postaje Labin, u sklopu akcije „Poštujte naše znakove“ tijekom mjeseca rujna policijski službenici usmjerit će aktivnosti na zaštitu djece u prometu i sprječavanju ugrožavanja njihovih života, osobito u prvim danima samostalnog sudjelovanja u prometu.
Intenzivno i pojačano pokrivat će se prilazne ceste prema školama, a naročito u vrijeme dolaska i odlaska učenika iz škola, sa osnovnim i prvenstvenim zadatkom omogućavanja sigurnog dolaska u školu i povratka iz nje.
Također, u dogovoru sa ravnateljima osnovnih škola i učiteljima u svim prvim razredima održat će se predavanja primjerena njihovom uzrastu u cilju upoznavanja učenika sa pravilnim načinom primjene prometnih propisa.